07/08/2015 | Administración LocalMunicipal
Trazo
Nomeamento de membros da Xunta de Goberno Local, tenentes de alcalde e delegacións da Alcaldía

ANUNCIO Relativo ó nomeamento de membros da Xunta de Goberno Local, tenentes de alcalde e delegacións da Alcaldía. No Pleno do concello de Trazo que tivo lugar o 6 de xullo de 2015, deuse conta das seguintes resolucións da Alcaldía.1. “DECRETO DA ALCALDIA: Vistos os artígos 20.1 da LBRL, na redacción dada pola Lei 11/99, do 21 de abril, artigos: 35, 52, 112 e 113 do Real decreto lexislativo 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, e 59 e 65 da Lei 5/97, do 22 de xullo, de administración local de Galicia, a Lei 30/07, do 30 de outubro, de contratos do sector público e Real decreto lexislativo 3/2011, do 14 de novembro, polo que se aproba o texto refundido da lei de contratos do sector público. Proposta ó Pleno do Concello a constitución da Xunta de Goberno Local, si este acordo prospera. RESOLVO: Primeiro. –Nomear membros da Xunta de Goberno Local, ós seguintes concelleiros: Manuel-Kristen Marinela Gabriela Angoso Grado-Eugenio Lamas Pazos. Segundo. –Dando cumprimento ó disposto no art.112.3 do ROF, establecer que a Xunta de Goberno Local, para exercer as súas competencias resolutorias, celebrará sesión ordinaria, cada quince días, o primeiro e terceiro venres de cada mes, ás trece horas, e sesión extraordinaria cando así o decida o presidente. Para o exercicio das súas funcións de asistencia, reuniráse cando o presidente da Corporación así o determine. Si o día sinalado para as sesións ordinarias fose inhábil, a sesión terá lugar o día hábil inmediatamente anterior. Terceiro. –A Xunta de Goberno Local, celebrará sesión constitutiva dentro dos dez días seguintes ó do acordo, no seu caso, de creación da mesma polo Pleno do Concello, en cumprimento do disposto no art.112.1 do ROF. Cuarto. –Delegar na Xunta de Goberno Local as seguintes atribucións desta Alcaldía: – Aprobar a oferta de emprego público, de acordo co presuposto e a plantilla, aprobados polo Pleno; aprobar as bases das probas para a selección do persoal e para os concursos de provisión de postos de traballo. – A aprobación dos instrumentos de planeamento de desenvolvemento do planeamento xeral, non expresamente atribuidas ó Pleno, así como a dos instrumentos de xestión urbanística e dos proxectos de urbanización. – A contratación respecto dos contratos de obras, se subministro, de servizos, de xestión de servizos públicos, os contratos administrativos especiais, e os contratos privados, cando o seu importe non supere o 10 por cento dos recursos ordinarios do orzamento nin, en calquera caso, a contia de seis millóns de €, incluídas as de carácter plurianual, cando a súa duración non sexa superior a catro anos, sempre que o importe acumulado de todas as súas anualidades non supere nin o porcentaxe indicado, referida ós recursos ordinarios do orzamento do primeiro exercicio, nin a contía sinalada. Así mesmo correspóndelle a adxudicación de concesión sobre os bens das mesmas e a adquisición de bens inmobles e dereitos suxeitos á lexislación patrimonial cando o seu valor non supere o 10 por cento, dos recursos ordinarios do orzamento nin o importe de tres millóns de €, así como enaxenación do patrimonio, cando o seu valor non supere a porcentaxe, nin a contía indicados. – A aprobación dos proxectos de obras e servizos, cando sexa competente para a súa contratación ou concesión e estén previstos no orzamento – O outorgamento, e no seu caso, denegación de licencias urbanísticas en xeral e de apertura de establecementos fabriles, industriais ou comerciais de calquera índole. – A emisión de informacións urbanísticas. – A resolución de expedientes contra particulares por infraccións urbanísticas ou de normas de policía urbana ou rural e medio ambiente, sin prexuízo das atribucións de impulsión de trámites e expedientes pola Alcaldía, así como a adopción das medidas precisas para protexer a legalidade urbanística. – A concesión de subvencións a particulares, organizacións, empresas e institucións, nas contías establecidas no orzamento de cada exercicio e con sometemento e observancia das súas bases de execución. – A solicitude e aceptación de subvencións de calquera entidade pública ou privada, sempre que a competencia non estea atribuída por Lei ó Pleno da Corporación, agás neste caso, da delegación deste órgano no ámbito das súas competencias. – A autorización e disposición do gasto e recoñecemento da obriga nas materias delegadas. – A aprobación de Convenios ou acordos con entidades públicas ou privadas e con persoas físicas en tódos os ámbitos de actuación da Administración municipal, sempre que a competencia non estea expresamente atribuída pola normativa ó Pleno de Corporación. – Exame e resolución de escritos de particulares sobre calquera petición que formulen, agás os que a Alcaldía, pola súa trascendencia, contido ou outras causas, considere deban pasar a coñecemento do Pleno. – Recurso de reposición que se interpoñan contra os seus acordos en materias delegadas. – Calquera outras que expresamente lle atribúan as leis, así como aquelas que a lexislación do Estado ou a Comunidade Autónoma asignen ó municpio e non atribúan a outros órganos municipais. Non obstante as delegacións conferidas, á Alcaldía, poderá, en resolución motivada, resolver sobre a materia delegada, cando a urxencia do asunto así o xustifique, dando conta á Xunta de Goberno Local na sesión inmediata seguinte á adopción daquela resolución. Quinto. –Notificar persoalmente a presente resolución ós designados que se considerará aceptada tácitamente, salvo manifestación expresa, remitir o Decreto para a súa publicaciópn no Boletín Oficial da Provincia, sen prexuízo da súa efectividade, dende o día seguinte a aquel en que o Pleno acorde, no seu caso, a creación da Xunta de Goberno Local. Dar conta ó Pleno do Concello na primeira sesión que este celebre. Trazo, 25 de xuño de 2015.–O alcalde.-Asdo.: José Dafonte Varela”. 2. RESOLUCIÓN DA ALCALDIA. No suposto de que polo Pleno do Concello se proceda á creación da Xunta de Goberno Local, corresponde ó alcalde designar libremente, de entre os membros da meritada Xunta de Goberno, ós tenentes de alcalde. Vistos os artígos 20.1 e 21 da Lei 7/85, do 2 de abril, reguladora das bases de réxime local, arts.46 e 47 do Real decreto 2568/86, do 28 de novembro, polo que se aproba o Regulamento de organización, funcionamento e réxime xurídico das entidades locais e art.59, 62 e 63 da Lei 5/97, de Administración Local de Galicia, RESOLVO: Primeiro. –Nomear tenentes de alcalde, ós seguintes membros da Xunta de Goberno Local no suposto de creación desta, e de non ser o caso, de entre os concelleiros: – Tessy Aixart Quizhpe – José Liste Calviño – Amine Garcia Monge Canalos Segundo. –Corresponde ós nomeados, na orde designada, substituirme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións, asi como nos supostos de vacante, ata que tome posesión o novo alcalde. Terceiro. –A presente resolución notificaráse persoalmente ós designados considerándose aceptada tacitamente, salvo manifestación expresa, publicándose no Boletín Oficial da Provincia e darase conta ó Pleno na primeira sesión que este celebre, sen prexuízo da efectividade destes nomeamentos dende o día seguinte ó do acordo de aprobación da constitución da Xunta de Goberno Local polo Pleno do Concello, ou no suposto de non creación desta, dende o seguinte, o da sinatura desta resolución. Trazo a 25 de xuño de 2015.–O alcalde.–Asdo.: José Dafonte Varela.” Trazo, 28 de xullo de 2015. O alcalde José Dafonte Varela